**Ана Стојаноска** (22 ноември 1977

, Прилеп) - македонска писателка, есеистка и професорка.

Образование
-----------

Дипломирала на **Филолошкиот факултет „Блаже Конески" – Скопје**, на **Катедрата за општа и компаративна книжевност** (2001г.). Магистрирала (2003) и докторирала (2007) театрологија на '***Факултетот за драмски уметности – Скопје***.

Од март 2002 г. работи како хонорарен соработник - истражувач во **Институтот за театрологија**, при **Факултетот за драмски уметности – Скопје**. Подоцна станува координатор – истражувач во истиот институт. Во септември 2003 година била на студиски престој/специјалистичка активност во **Музејот на театарската уметност на Србија во Белград** (област театарска музеологија).

Професионална кариера
---------------------

За помлад асистент по предметот **македонска драма и театар** на **Факултетот за драмски уметности – Скопје** — избрана во април 2004г. а реизбрана како асистент по истиот предмет во февруари 2007г. Од април 2010 година е избрана за доцент по истиот предмет, а во 2011 и за предметот **компаративна книжевност**. Од учебната 2012/2013 година го предава и предметот **историја на светска драма и театар**. Овие предмети ги слушаат студентите од сите студиски групи на Факултетот за драмски уметности – Скопје. Ангажирана е со свои предмети и на мастер/постдипломските и во тек е постапка за акредитација на докторските студии на факултетот, каде што има три предмети (ставена и исто така за лиценцирање/акредитирање за ментор на истите студии).

Член е на Здружението за компаративна книжевност на Македонија и член на Програмскиот одбор на Македонскиот ИТИ – УНЕСКО.

Творештво
---------

Објавува поезија, проза и есеистичко-научни трудови од областа на театарот, родовите студии и книжевно-критичката теорија во македонската и странската книжевна периодика. Активно соработува во редица настани од театарската музеологија во земјата и надвор.

Пишувала и рецензии за театарски претстави во дневниот весник „*Дневник Архивирано на 2 јули 2017 г.*" (2004г.). Приредувач на книгата "*Драми*" од *Дејан Дуковски*, Скопје: *ПроАртс* (2002). Избор, преговор и редакција на книгата *Македонска современа драма Архивирано на 9 март 2014 г.*, 101 том, од прокетот 130 Тома македонска книжевност, Битола: *Микена* (2008). Автор е на книгата *Македонски постмодерен театар*, Скопје: ФДУ (2006). Еден од авторите на *Поимникот на книжевна теорија*, Скопје: МАНУ Архивирано на 31 март 2014 г. (2007). Приредувач на делoвите *Факти* и еден од соавторите на монографиите *Илија Милчин Архивирано на 17 март 2014 г.*, (прир.Јелена Лужина), (2003); Прилеп: МТФ „Војдан Чернодрински Архивирано на 21 август 2013 г." и *Петре Прличко Архивирано на 17 март 2014 г.*, (прир.Јелена Лужина), (2004); Скопје: *Магор*.

Автор на монодрамата *Стаклен лампион Архивирано на 18 март 2014 г.*, праизведена Театра, 16 јуни 2013 г. Автор е на книгата "Македонски постмодерен театар Архивирано на 16 март 2014 г.", Скопје, ФДУ, (2006).

Иницијатор, координатор и еден од главните уредници на списанието „*Ars Academica*" - во процес на подготовка, научно списание со меѓународна редакција што заеднички го подготвуваат и ќе го објавуваат Факултетот за драмски уметности – Скопје и Факултетот за музичка уметност – Скопје.

Учествувала во работата на повеќе научни симпозиуми и работилници од областа на театролошката наука. Идеја, концепт и реализација на обележувањето на јубилејот *Шеесет години од смртта на Војдан Чернодрински* на МТФ „Војдан Чернодрински" – Прилеп, 2011, како и водител на повеќе научни трибини и промоции на истиот фестивал (Водител на две трибини, учесник во четири), водител на меѓународна работилница посветена на *Стриндберг*, ФДУ – Скопје, Фестивал „*Скомрахи*", 2012г. , водител на дебата на Фестивалот „*Слободна зона Архивирано на 16 март 2014 г.*", Виница, 2013.

Соработувала во многу научно-истражувачки проекти од областа на театрологијата.

Награди
-------

* 2017 - Награда „Рациново признание" за „Јас и Лин, отпосле"

Наводи
------

1. ↑  „Филолошки факултет "Блаже Конески" Скопје".
2. ↑  „Faculty of Dramatic Arts".
3. ↑  „Македонски постмодерен театар". Архивирано од изворникот на 2014-03-16. Посетено на 2014-03-15.
4. ↑  „Theatra - Независен театар".
5. ↑  „Добитник на „Рациновото признание" за 2017 Ана Стојаноска за романот „Јас и Лин, отпосле"". Посетено на 8 јуни 2020.